smcproject/ml-wiki-sentences huggingface dataset:
ന്യൂയോർക്ക് സ്റ്റേറ്റ് കനാൽ കോർപ്പറേഷനാണ് ഇത് പരിപാലിക്കുന്നത്.
സിറാക്കൂസ് നഗരത്തിന് വടക്കുകിഴക്കായി സ്ഥിതിചെയ്യുന്ന ഒനെയ്ഡ തടാകം ചിലപ്പോൾ ഫിംഗർ തടാകങ്ങളുടെ പെരുവിരൽ തടാകമെന്ന നിലയിൽ ഉൾപ്പെടുത്തിയിട്ടുണ്ടെങ്കിലും ഇത് താരമ്യേന ആഴം കുറഞ്ഞതും മറ്റുള്ളവയിൽ നിന്ന് സ്വഭാവത്തിൽ അല്പം വ്യത്യസ്തവുമാണ്.
ഒനോണ്ടാഗ , കാസെനോവിയ തടാകങ്ങൾ പോലെ, ഇതും ഓസ്‌വെഗോ നദിയിലൂടെ ഒണ്ടാറിയോ തടാകത്തിലേക്കും പിന്നീട് സെന്റ് ലോറൻസ് നദിയിലേക്കും അന്തിമമായി അറ്റ്ലാന്റിക് മഹാസമുദ്രത്തിലേക്ക് ഒഴുകുന്നു.
ഫിംഗർ തടാകങ്ങളായി പരിഗണിക്കപ്പെടാത്ത പടിഞ്ഞാറ് ഭാഗത്തെ ചൗതൗക്വ തടാകം , ഫിൻഡ്‌ലി തടാകം, കിൻസുവ തടാകം എന്നീ മൂന്ന് തടാകങ്ങളും അലെഗെനി നദിയിലേക്കും ഒടുവിൽ മെക്‌സിക്കോ ഉൾക്കടലിലേക്കും ഒഴുകുന്നു.
കിൻസുവയുടെയും ഫിൻഡ്‌ലിയുടെയും കാര്യത്തിൽ, കിഴക്കുഭാഗത്തെ ഡിറൂയിറ്റർ പോലെ, ഇതിലെ തടാകങ്ങൾ കൃത്രിമ സൃഷ്ടിയാണ്.
കോനെസസ് , ഹെംലോക്ക് , കാനഡിസ്, ഹണിയോയ്, ഒട്ടിസ്കോ എന്നിവ മൈനർ ഫിംഗർ തടാകങ്ങളായി കണക്കാക്കപ്പെടുന്നു.
സിൽവർ , വാനെറ്റ , ലമോക എന്നിവയുൾപ്പെടെയുള്ള മറ്റ് ചെറിയ തടാകങ്ങളും ഈ പ്രദേശത്താണ്.
കോനെസസ് തടാകത്തിന്റെ പടിഞ്ഞാറുള്ള സിൽവർ തടാകം ഗ്രേറ്റ് ലേക്‌സ് നീർത്തടമായതിനാൽ ഈ ഗണത്തിലേയ്ക്ക് യോഗ്യമാണെന്ന് കരുതുന്നുവെങ്കിലും സസ്ക്വെഹാന്ന നദിയുടെ നീർത്തടത്തിന്റെ ഭാഗവും ചെമംങ് നദിയുടെ ഒരു കൈവഴിയിലേക്ക് ഒഴുകുന്നതുമായ വനേറ്റ , ലമോക തടാകങ്ങൾ ചിലപ്പോൾ "ഫിംഗർനെയിൽ" തടാകങ്ങൾ എന്ന് വിളിക്കപ്പെടുന്നു.
കിഴക്ക് നിന്ന് പടിഞ്ഞാറോട്ട് പതിനൊന്ന് ഫിംഗർ തടാകങ്ങൾ ഇവയാണ്: ഒറ്റിസ്കോ തടാകം സ്കാനിറ്റൽസ് തടാകം ഓവാസ്കോ തടാകം കയുഗ തടാകം സെനെക തടാകം കെയുക്ക തടാകം കാനൻഡൈഗ്വ തടാകം ഹനോയെ തടാകം കാനഡീസ് തടാകം ഹെംലോക്ക് തടാകം കോനസസ് തടാകം ചരിത്രം
ഫിംഗർ ലേക്സ് മേഖലയിൽ ചരിത്രാതീത ബ്ലഫ് പോയിന്റ് സ്റ്റോൺ വർക്ക്സ് പോലെയുള്ള ഇറോക്വോയിസിനു മുമ്പുള്ള ആവാസവ്യവസ്ഥയുടെ തെളിവുകൾ അടങ്ങിയിരിക്കുന്നുവെങ്കിലും ഈ നിഗൂഢമായ ഘടനകൾ സൃഷ്ടിച്ചത് ആരാണ് എന്നതിനേക്കുറിച്ചുള്ള അറിവുകൾ തികച്ചും പരിമിതമാണ്.
ഇറോക്വോയിസ് മാതൃരാജ്യത്തിന്റെ മധ്യഭാഗമാണ് ഫിംഗർ ലേക്സ് മേഖല.
ഇറോക്വോയിസ് ഗോത്രങ്ങളിൽ രണ്ട് വലിയ ഫിംഗർ തടാകങ്ങളുടെ പേരിന് കാരണഭൂതരായ സെനെക , കയുഗ നേഷനുകൾ ഉൾപ്പെടുന്നു, ടസ്കറോറ ഗോത്രം ca.
1720  കളിൽ ഫിംഗർ ലേക്സ് മേഖലയിലും താമസിച്ചിരുന്നു.
ഒനോണ്ടാഗ, ഒനെയ്ഡ ഗോത്രങ്ങൾ പ്രദേശത്തിന്റെ കിഴക്കേ അറ്റത്ത്, തങ്ങളുടെ പേരിൽ അറിയപ്പെടുന്ന തടാകങ്ങളായ ഒനെയ്ഡ തടാകം , ഒനോണ്ടാഗ തടാകം എന്നിവയോട് ചേർന്ന് താമസിച്ചിരുന്നു.
കിഴക്കേ അറ്റത്തുള്ള ഇറോക്വോയിസ് ഗോത്രം മൊഹാവ്ക്ക് ആയിരുന്നു.
കൊളോണിയൽ കാലഘട്ടത്തിൽ, മറ്റ് പല ഗോത്രങ്ങളും ഇറോക്വോയിസിന്റെ സംരക്ഷണം തേടി ഫിംഗർ ലേക്ക്സ് മേഖലയിലേക്ക് അധിവാസം മാറിയിരുന്നു.
ഉദാഹരണത്തിന്, 1753-ൽ, ഒന്നായി ടുട്ടെലോ-സപോണി എന്ന് വിളിക്കപ്പെടുന്ന വിർജീനിയയിലെ സിയോവാൻ ഗോത്രങ്ങളുടെ അവശിഷ്ടങ്ങൾ, ഇന്നത്തെ ഇറ്റാക്കയ്ക്ക് സമീപമുള്ള കയുഗ തടാകത്തിന്റെ തെക്കേ അറ്റത്തുള്ള കോറെർഗോണൽ പട്ടണത്തിലേക്ക് അധിവാസം മാറുകയും സള്ളിവൻ പര്യവേഷണത്താൽ അവരുടെ ഗ്രാമം നശിപ്പിക്കപ്പെടുന്ന 1779 വരെ അവിടെ താമസിക്കുകയും ചെയ്തു.
ഫിംഗർ ലേക്‌സ് മേഖലയിലെ പ്രധാന ഇറോക്വോയിസ് പട്ടണങ്ങളിൽ സെനെക പട്ടണമായ Gen-nis-he-yo (ഇന്നത്തെ ജെനീസിയോ), കനഡാസീഗ (സെനെക കാസിൽ, ഇന്നത്തെ ജനീവയ്ക്ക് സമീപം), ഗോയോഗൗൺ (കയുഗ കാസിൽ, കയുഗ തടാകത്തിന് കിഴക്ക്) ചോനോഡോട്ട് (കയുഗ ടൗൺ, ഇന്നത്തെ അറോറ), കാതറിൻസ് ടൗൺ (ഇന്നത്തെ വാട്കിൻസ് ഗ്ലെന് സമീപം), ന്യൂയോർക്കിലെ വിക്ടറിലുള്ള ഗാനോണ്ടഗൻ സ്റ്റേറ്റ് ഹിസ്റ്റോറിക് സൈറ്റ് എന്നിവ ഉൾപ്പെടുന്നു.
അവലംബം ↑ Mullins, H.T., Hinchey, E.J., Wellner, R.W., Stephens, D.B., Anderson, W.T., Dwyer, T.R. and Hine, A.C., 1996.
Seismic stratigraphy of the Finger Lakes: a continental record of Heinrich event H-1 and Laurentide ice sheet instability .
Geological Society of America Special Paper 311, pp.1-36 ISBN 9780813723112 ↑ Kozlowski, A. L., and Graham, B. L., eds.
, 2014, Glacial geology of Cayuga County of the Eastern Finger Lakes–lakes, lore and landforms: Guidebook for the 77th Annual Reunion of the Northeastern Friends of the Pleistocene Meeting , Auburn, New York, 140 p. ↑ Mullins, H.T., Hinchey, E.J., Wellner, R.W., Stephens, D.B., Anderson, W.T., Dwyer, T.R. and Hine, A.C., 1996.
Geological Society of America Special Paper 311, pp.1-36 ISBN 9780813723112 ↑ Brewster, M., 2016a.
How The Finger Lakes Was Named: Part 1.
Exploring Upstate.
↑ Chamberlin, T.C., 1882, Preliminary paper on the terminal moraine of the second glacial epoch: Third Annual Report of the United States Geological Survey , pp.291–402.
↑ Tarr, R.S., 1893.
Lake Cayuga a rock basin.
Bulletin of the Geological Society of America , 5(1), pp.339-356.
↑ Brewster, M., 2016b.
How The Finger Lakes Was Named: Part 2.
തോമസ് ഹാർഡി ഇംഗ്ലീഷ് വിലാസം https://ml.wikipedia.org/wiki/Thomas_Hardy
ഒരു ഇംഗ്ലീഷ് നോവലിസ്റ്റും കവിയും ആയിരുന്നു തോമസ് ഹാർഡി (ജീവിതകാലം: 2 ജൂൺ 1840 – 11 ജനുവരി 1928).
ജോർജ്ജ് ഇലിയറ്റിന്റെ പാരമ്പര്യത്തിൽ പെട്ട ഒരു വിക്ടോറിയൻ യാഥാതഥ്യവാദി ആയിരുന്നെങ്കിലും അദ്ദേഹത്തിന്റെ കവിതകളിലും നോവലുകളിലും വേഡ്സ്‌വർത്തിനെപ്പോലുള്ള കാല്പനികരുടെ സ്വാധീനവും കാണാം.
ചാൾസ് ഡാർവിനും അദ്ദേഹത്തിന്റെ ചിന്തയേയും രചനകളേയും സ്വാധീനിച്ചു.
ചാൾസ് ഡിക്കൻസിനെപ്പോലെ അദ്ദേഹവും വിക്ടോറിയൻ സമൂഹത്തിന്റെ രീതികളിൽ പലതിന്റേയും തീവ്രവിമർശകനായിരുന്നു.
എങ്കിലും ഡിക്കൻസ് നഗരജീവിതം ചിത്രീകരിച്ചപ്പോൾ ഹാർഡി പ്രധാനമായും ശ്രദ്ധിച്ചത് ഗ്രാമീണസമൂഹത്തിന്റെ ശോഷണം ചിത്രീകരിക്കുന്നതിലാണ്.
ജീവിതകാലമത്രയും കവിതകൾ രചിക്കുകയും പ്രധാനമായും ഒരു കവിയായി സ്വയം വിലയിരുത്തുകയും ചെയ്തെങ്കിലും ഹാർഡിയുടെ കവിതകളുടെ ആദ്യസമാഹാരം വെളിച്ചം കണ്ടത് 1898-ൽ മാത്രമാണ്.
അതു കൊണ്ട് അദ്ദേഹത്തിന്റെ ആദ്യകാലയശ്ശസ് ഫാർ ഫ്രം ദ മാഡിങ്ങ് ക്രൗഡ് (1874), കാസ്റ്റർബ്രിഡ്ജിലെ മേയർ (1886), ടെസ് ഓഫ് ദ ഡൂർബെർവിൽസ് (1891), ജൂഡ് ദ ഒബ്സ്ക്യൂർ (1895) എന്നീ നോവലുകളെ ആശ്രയിച്ചായിരുന്നു.
എന്നാൽ 1950-കൾ മുതൽ ഇംഗ്ലീഷ് ഭാഷയിലെ ഒരു മുഖ്യകവി എന്ന നിലയിൽ അദ്ദേഹം കൂടുതൽ അംഗീകരിക്കപ്പെട്ടു.
1950-60-കളിൽ ഫിലിപ്പ് ലാർക്കിൻ, ഇലിസബത്ത് ജെന്നിങ്ങ്സ് തുടങ്ങിയ കവികൾ അദ്ദേഹത്തിന്റെ പ്രഭാവത്തിൽ വന്നു.
ആനുകാലികങ്ങളിൽ ഖണ്ഡശ്ശ പ്രസിദ്ധീകരിക്കപ്പെട്ട ഹാർഡിയുടെ നോവലുകൾ മിക്കവയും, പകുതി സാങ്കല്പികം എന്നു പറയാവുന്ന 'വെസക്സ്' എന്ന പ്രദേശം പശ്ചാത്തലമാക്കിയാണ്.
സ്വന്തം ജന്മവാസനകളുടേയും സാമൂഹ്യസാഹചര്യങ്ങളുടേയും ഇരകളായ മനുഷ്യരുടെ ദുരന്തമാണ് അവയുടെ വിഷയം.
ഹാർഡിയുടെ വെസക്സിന്റെ മാതൃക, മദ്ധ്യകാലത്തെ ആംഗ്ലോസാക്സൻ രാജ്യമായിരുന്നു.
തെക്കുപടിഞ്ഞാറൻ ഇംഗ്ലണ്ടിലെ ഡോർസെറ്റ്, വിൽറ്റ്ഷയർ, ഡെവോൺ, ഹാമ്പ്ഷയർ, ബർക്ക്ഷയറിന്റെ ഏറിയ ഭാഗം എന്നിവ അതിൽ ഉൾപ്പെടുന്നതായി കരുതപ്പെടുന്നു.
തോമസ് ഹാർഡി 1840 ജൂൺ 2-ന് ഇംഗ്ലണ്ടിൽ ഡോർസെറ്റിലെ ഡോർചെസ്റ്ററിനു കിഴക്കുള്ള സ്റ്റെൻസ്ഫോർഡ് പാരിഷിലെ ഹയർ ബോക്ഹാംപ്റ്റൺ (അന്നത്തെ ബോക്ഹാംട്ടോൺ) എന്ന ഒരു കുഗ്രാമത്തിൽ ജനിച്ചു.
അവിടെ അദ്ദേഹത്തിന്റ പിതാവ് തോമസ് (ജീവിത കാലം: 1811-1892) കല്പണിക്കാരനും പ്രദേശിക കെട്ടിടംപണിക്കാരനുമായി ജോലി ചെയ്തിരുന്നു.
1839 അവസാനത്തിൽ ബീമിൻസ്റ്ററിൽ വച്ച് അദ്ദേഹത്തിന്റെ മാതാവായ ജെമിമയെ (മുമ്പ്, ഹാൻഡ്; 1813-1904) പിതാവു വിവാഹം ചെയ്തു.
അവലംബം ↑ Dennis Taylor, "Hardy and Wordsworth".
Victorian Poetry, vol.24, no.4, Winter, 1986.
↑ Gillian Beer, Darwin's Plots .
Cambridge: Cambridge University Press, 2009.
↑ Donald Davie, Thomas Hardy and British Poetry .
London: Routlefge and Kegan Paul, 1973.
സാംഗായ് ഇംഗ്ലീഷ് വിലാസം https://ml.wikipedia.org/wiki/Sangai
Sangai (Rucervus eldii eldii)
ഇന്ത്യയിൽ മണിപ്പൂരിൽ മാത്രം കാണപ്പെടുന്ന മാൻ വർഗ്ഗമാണ് സാംഗായ് .
മണിപ്പൂരിന്റെ സംസ്ഥാനമൃഗമായ ഇവ വംശനാശഭീഷണി നേരിടുന്നവയാണ്.
ഇവയിൽ നൂറോളം മാത്രമേ ഇന്ന് അവശേഷിക്കുന്നുള്ളൂ.
ചെറുകൂട്ടങ്ങളായി കാണപ്പെടുന്ന ഇവ ചാടിച്ചാടിസഞ്ചരിക്കുന്നതിനാൽ നൃത്തം വയ്ക്കുന്ന മാൻ എന്നും ഇവ അറിയപ്പെടുന്നു.
പുൽമേടുകളിലാണ് ഇവ സാധാരണയായി ജീവിക്കുന്നത്.
മികച്ച കാഴ്ചശക്തിയുള്ള ഈ മൃഗം പുള്ളിമാനെക്കാൾ അല്പം കൂടി വലിപ്പമുള്ളവയാണ്.
കാന്യോൺ ഫെറി തടാകം
കാന്യോൺ ഫെറി തടാകം മൊണ്ടാനയിലെ ഹെലേന , ടൗൺസെൻഡ് എന്നിവയ്ക്ക് സമീപം മിസോറി നദിയിൽ നിർമ്മിക്കപ്പെട്ട അണക്കെട്ടിലെ ജലസംഭരണിയാണ്.
മൊണ്ടാനയിലെ മൂന്നാമത്തെ വലിയ ജലാശയമായ ഇതിന് 35,181 ഏക്കർ (142 ചതുരശ്ര കിലോമീറ്റർ) വിസ്തൃതിയും 76 മൈൽ (122 കീലോമീറ്റർ) തീരപ്രദേശവുമുണ്ട്.
1954-ൽ കാന്യോൺ ഫെറി ഡാം പൂർത്തീകരിക്കപ്പെട്ടതോടെ രൂപീകരിക്കപ്പെട്ട തടാകം അന്നുമുതൽ വൈദ്യുതി , ജലസേചനം , വെള്ളപ്പൊക്ക നിയന്ത്രണങ്ങൾ എന്നിവയ്ക്കായി ഉപയോഗിച്ചുവരുന്നു.
സരസ്വതി എസ്. വാരിയർ ഇംഗ്ലീഷ് വിലാസം https://ml.wikipedia.org/wiki/Saraswathy_S.
_Warrier
മലയാള എഴുത്തുകാരിയും വിവർത്തകയുമായിരുന്നു സരസ്വതി എസ്. വാരിയർ (മരണം 22 ഒക്ടോബർ 2024).
സ്വാമി ചന്ദ്രശേഖരേന്ദ്ര സരസ്വതിയുടെ അരുൾമൊഴികൾ, വേദമതം, സൗന്ദര്യലഹരി എന്നിവ തമിഴിൽ നിന്ന് വിവർത്തനം ചെയ്തു.
പാലക്കാട് ജില്ലയിലെ കോതച്ചിറ ആത്രശ്ശേരി വാരിയത്ത് 1926ൽ ജനിച്ചു.
അരനൂറ്റാണ്ടിലേറെ ശ്രീഗുരുവായൂരപ്പൻ മാസികയിൽ എഴുതി.
കോഴിക്കോട് ചാലപ്പുറത്ത് വാരിയത്ത് പരേതനായ ശങ്കര വാരിയരായിരുന്നു ഭർത്താവ്.
മക്കൾ: എ.വി.ഗോപാലകൃഷ്ണ വാരിയർ, മിനി പ്രഭാകരൻ, രാജി രാജൻ, എ.വി.ഹരിശങ്കർ, അനിത.
രമണമഹർഷിയുടെ സംഭാഷണങ്ങളുടെ വിവർത്തനങ്ങളായ വചനാമൃതം, രമണാമൃതം, രമണമഹർഷിയുടെ ജീവിതചരിതം, അരുണാചല അക്ഷരമണമാല, തിരുവാചകത്തിന്റ വ്യാഖ്യാനം, പെരിയപുരാണം (പുനരാഖ്യാനം), സ്വാമി സുഖബോധാനന്ദയുടെ ‘മനസേ റിലാക്‌സ് പ്ലീസ്’ എന്നിവയും വിവർത്തനം ചെയ്തു.
ലളിതാസഹസ്രനാമത്തിന്റെ വ്യാഖ്യാനം, നവരാത്രി സ്തുതികളുടെ സമാഹാരമായ ഗൃഹദീപം തുടങ്ങിയവയും പ്രധാനകൃതികളാണ്.
പുരസ്കാരങ്ങൾ വാര്യർ സമാജത്തിന്റെ എൻ വി  കൃഷ്ണവാര്യർ പുരസ്കാരം ഗുരുവായൂർ നിഷ്കാമകർമയോഗി പുരസ്കാരം അവലംബം ↑
ഷാങ്ഹായ് ടവർ
ഷാങ് ഹായിലെ പുദോങിൽ നിർമ്മാണത്തിലിർക്കുന്ന ഒരു വലിയ അംബരചുംബിയാണ് ഷാങ്ഹായ് ടവർ (ഇംഗ്ലീഷ്: Shanghai Tower ; ചൈനീസ്: 上海中心大厦).
നിർമ്മാണം പൂർത്തിയാകുമ്പോൾ ഇതിന് ജിൻ മാവോ ടവറിനേക്കാളും ഷാങ്ഹായ് വേൾഡ് ഫിനാൻഷ്യൽ സെന്ററിനേക്കാളും ഉയരമുണ്ടാകും 2014-ൽ ഇതിന്റെ പണി പൂർത്തിയാകും എന്ന് പ്രതീക്ഷിക്കുന്നു
121-നിലകളുള്ള ഈ കെട്ടിടത്തിന് ഉദ്ദേശം 632മീറ്റർ ഉയരമുണ്ടാകും.
നിർമ്മാണം പൂർത്തിയായാൽ ചൈനയിലെ ഏറ്റവും ഉയരമുള്ള കെട്ടിടവും ലോകത്തിലെ ഏറ്റവും ഉയരമുള്ള രണ്ടാമത്തെ കെട്ടിടവും ഷാങ്ഹായ് ടവർ ആയിരിക്കും.
ജാദുഗോപാൽ മുഖർജി ഇംഗ്ലീഷ് വിലാസം https://ml.wikipedia.org/wiki/Jadugopal_Mukherjee Anushilan Samiti
ജാദുഗോപാൽ  മുഖർജി (18 സെപ്റ്റംബർ 1886 - ഓഗസ്റ്റ് 30, 1976) ബംഗാളിലെ ഇന്ത്യൻ വിപ്ലവകാരിയായിരുന്നു.
ജിതേന്ദ്രനാഥ് മുഖർജി അല്ലെങ്കിൽ ബാഘ ജതിന്റെയോ പിൻഗാമിയായി ഗാന്ധിയുടെ പ്രസ്ഥാനത്തെ സ്വന്തം അഭിലാഷത്തിന്റെ പരിപൂർണ്ണതയിൽ അംഗീകരിക്കാനും സ്വീകരിക്കാനും യുഗാന്തർ അംഗങ്ങളെ നയിച്ചു.
പശ്ചിമ ബംഗാളിലെ രുപ് നാരായൺ നദിയുടെ തീരത്തുള്ള മേദിനിപൂരിലെ തമ്ലൂക്കിൽ ജാദുഗോപാൽ അഥവാ ജാദു ജനിച്ചു.
അച്ഛൻ കിഷോരിലാൽ നിയമം അഭ്യസിക്കുകയും, ഖയാൽ ഗായകനെന്ന നിലയിൽ സ്വയം വിശേഷിപ്പിക്കുകയും ചെയ്തു.
കുടുംബം വടക്കൻ കൊൽക്കത്തയിലെ ബെനിയറ്റോളയിൽ നിന്നുള്ളതായിരുന്നു.
ജാദുവിന്റെ അമ്മ ഭുവൻമോഹിനി ഒരു വൈഷ്ണവ കുടുംബത്തിൽ അഭിജാതയായിരുന്നു.
ജാദുവിന്റെ ഇളയ സഹോദരൻ അമേരിക്കയിൽ സ്ഥിരതാമസമാക്കുകയും ചെയ്ത ദൻ ഗോപാൽ മുഖർജി പടിഞ്ഞാറ് എഴുത്തുകാരനും സാംസ്കാരിക പണ്ഡിതനുമായി പ്രശസ്തനാകുകയും ചെയ്തു.
കൊൽക്കത്തയിലെ ഡഫ് സ്കൂളിലെ ഉയർന്ന ക്ലാസ് വിദ്യാർത്ഥിയെന്ന നിലയിൽ, ജാദു തന്റെ അദ്ധ്യാപകരിലൊരാളിൽ നിന്ന് ദേശസ്നേഹത്തെക്കുറിച്ച് പഠിച്ചു.
1905-ൽ കൊൽക്കത്ത അനുശീലൻ പാർട്ടിയിൽ അംഗമായി.
അന്ന് വിഭജനത്തിന്റെ രാഷ്ട്രീയ കാലാവസ്ഥയിൽ, ഭൗതിക സംസ്കാരത്താൽ ആകർഷിക്കപ്പെട്ടു.
റോയൽ ബംഗാൾ കടുവയുമായുള്ള ബാഘ ജതിൻ ഒറ്റയ്ക്കു നടത്തിയ യുദ്ധം 1906-ൽ അദ്ദേഹത്തിന്റെ സുഹൃത്തുക്കളെയും പുളകം കൊള്ളിച്ചിരുന്നു എന്ന് അദ്ദേഹം തന്റെ ആത്മകഥയിൽ എഴുതിയിട്ടുണ്ട്.
1908-ൽ എഫ്.എ. പരീക്ഷയ്ക്ക് ശേഷം ജാദു കൊൽക്കത്ത മെഡിക്കൽ കോളേജിൽ പ്രവേശിച്ചു.
വർദ്ധിച്ചുവരുന്ന ദേശസ്‌നേഹത്തിന്റെ വേലിയേറ്റവും അവയെ അടിച്ചമർത്താനുള്ള സർക്കാർ നടപടികളും നിരീക്ഷിക്കുന്നതിലും വിശകലനം ചെയ്യുന്നതിലും ജാദു മാറിനിൽക്കാൻ ഇഷ്ടപ്പെട്ടു.
രണ്ട് ഉറ്റസുഹൃത്തുക്കളിൽ മാത്രം ഒതുങ്ങി..
1913 ലെ ദാമോദർ വെള്ളപ്പൊക്കത്തിനിടയിലെ ദുരിതാശ്വാസ പ്രവർത്തനങ്ങൾ ജാദുവിനെ ബാഘ ജതിനോടും അടുത്ത അനുയായികളോടും അടുപ്പിച്ചു.
വരാനിരിക്കുന്ന യുദ്ധസമയത്ത് സായുധ കലാപം സംഘടിപ്പിക്കുന്നതിനുള്ള പ്രാദേശിക യൂണിറ്റുകളെ ദൃഢീകരിക്കുന്ന തിരക്കിലാണ് ജതിൻ റാഷ് ബിഹാരി ബോസിനെ അപ്പർ ഇന്ത്യയുടെ ചുമതലക്കാരനായി നിയമിച്ചത്.
ജതിനുമായുള്ള നരേൻ ഭട്ടാചാര്യയുടെ സാമീപ്യത്തെക്കുറിച്ച് അസൂയയുണ്ടെങ്കിലും പ്രധാനമായും കാലിഫോർണിയയിലെ താരക്നാഥ് ദാസ് , ജർമ്മനിയിലെ വീരേന്ദ്രനാഥ് ചട്ടോപാധ്യായ എന്നിവരുമായി ബാഹ്യ ലിങ്കുകൾ വികസിപ്പിച്ചെടുക്കാനുള്ള ചുമതല ജാദുവിനു ലഭിച്ചു.
ഇന്തോ-ജർമ്മൻ പദ്ധതിയുടെ പരാജയവും 1915-ൽ ബാഘ ജതിന്റെ പെട്ടെന്നുള്ള മരണവും മൂലം, ജതിന്റെ നിയമാനുസൃത വലംകൈയായ അതുൽകൃഷ്ണ ഘോഷ് ഒരു നിമിഷനേരത്തെ നിരാശയിൽ അകപ്പെട്ടു.
ജാദു അദ്ദേഹത്തെ മാറ്റി വിപ്ലവകാരികളോട് പിരിഞ്ഞുപോകാൻ ആവശ്യപ്പെട്ടു.
ജാദുവിന്റെ അഭാവത്തിൽ ഭൂപേന്ദ്ര കുമാർ ദത്ത 1917-ൽ അറസ്റ്റ് ചെയ്യപ്പെടുന്നതുവരെ നേതൃത്വം നിലനിർത്തി.
ഒളിച്ചോടിയ നേതാവ് വീട്ടിൽ വരുന്നു
അസം-ബർമ, ടിബറ്റോ-ഭൂട്ടാൻ അതിർത്തികളിലെ മലയോര വനങ്ങളിൽ ഒളിച്ചിരുന്ന ജാദുവിനെ വിപ്ലവകാരികളുടെ പ്രവർത്തനങ്ങൾ സാമ്രാജ്യത്വത്തിൽ ചെലുത്തിയ സ്വാധീനത്തെക്കുറിച്ചും ലോകമഹായുദ്ധത്തിന്റെ അവസാനത്തിൽ റൗലറ്റ് നിയമത്തിലൂടെ ഭരണഘടനാ പരിഷ്കാരങ്ങൾക്ക് ഇളവ് നൽകുന്നതിനെക്കുറിച്ചും അറിയിച്ചു.
1921 ൽ നാട്ടിലേക്ക് മടങ്ങിയ ജാദു മെഡിക്കൽ ഡിഗ്രി പരീക്ഷയ്ക്ക് ഹാജരാകാൻ പ്രത്യേക അനുമതി നേടി 1922-ൽ റെക്കോർഡ് ഫലങ്ങളുമായി വിജയിച്ചു.
ഗാന്ധിയുടെ ആദ്യ പരാജയത്തിന് ശേഷം, അവരുടെ പ്രാരംഭ കരാർ അനുസരിച്ച്, ജുഗന്തർ അംഗങ്ങൾ ദേശബന്ധു ചിത്രരഞ്ജൻ ദാസ്, സത്യേന്ദ്ര ചന്ദ്ര മിത്ര എന്നിവരുടെ കീഴിൽ ബദൽ സ്വരാജ് പ്രസ്ഥാനത്തിന് രൂപം നൽകി.
1923 സെപ്റ്റംബർ 9 ന് ബംഗാൾ മുതൽ പഞ്ചാബ് വരെ ബാഘ ജാതിന്റെ സ്വയം ദാനത്തിന്റെ എട്ടാം വാർഷികം ആഘോഷിച്ചുകൊണ്ട് അവർ തങ്ങളുടെ പുതിയ പരിപാടി പ്രഖ്യാപിച്ചു.
ലാല ഹർ ദയാലിൽ നിന്ന് ഒരു സന്ദേശം ലഭിച്ച ശേഷം പണ്ഡിറ്റ് റാം പ്രസാദ് ബിസ്മിൽ അലഹബാദിലേക്ക് പോയി.
1923-ലെ ശൈത്യകാലത്ത് ഹിന്ദുസ്ഥാൻ റിപ്പബ്ലിക്കൻ അസോസിയേഷന്റെ ഭരണഘടന ഡോ. ജാദുഗോപാൽ മുഖർജി, സച്ചിന്ദ്ര നാഥ് സന്യാൽ എന്നിവരുടെ സഹായത്തോടെ അദ്ദേഹം തയ്യാറാക്കി.
ഈ രണ്ട് വിപ്ലവകാരികളും ബംഗാളിൽ നിന്നുള്ളവരാണ്.
സംഘടനയുടെ അടിസ്ഥാന പേരും ലക്ഷ്യങ്ങളും അലഹബാദിലെ ഒരു യെല്ലോ പേപ്പറിൽ ടൈപ്പ് ചെയ്തു.
ഇതുകേട്ട ബ്രിട്ടീഷ് അധികാരികൾ ഉടൻ തന്നെ തീവ്രവാദികളെ അറസ്റ്റ് ചെയ്തു.
ആദ്യമായി അറസ്റ്റിലായ ജാദുവിനെ സംസ്ഥാന തടവുകാരുടെ നിയന്ത്രണത്തിൽ നാല് വർഷത്തേക്ക് തടഞ്ഞുവച്ചു.
1927 ൽ പുറത്തിറങ്ങിയ അദ്ദേഹം ബംഗാളിൽ നിന്ന് പുറത്തായി.
റാഞ്ചിയിൽ സ്ഥിരതാമസമാക്കിയ അദ്ദേഹം ടിബി ചികിത്സയിൽ മികച്ച പ്രശസ്തി നേടി.
1934-ൽ അമിയറാണി ചൗധരിയെ വിവാഹം കഴിച്ച അദ്ദേഹത്തിന് രണ്ട് ആൺമക്കളുണ്ടായിരുന്നു.
ഈ അവസരത്തിൽ, ജുഗന്തറിനെയും അനുശിലൻ തീവ്രവാദികളെയും ഒരുമിച്ച് കൊണ്ടുവരുന്നതിൽ അദ്ദേഹം വിജയിച്ചു.
ഹ്രസ്വകാല ഫെഡറേറ്റഡ് കർമി-സംഘയെ സൃഷ്ടിച്ചു.
സുഭാഷ് ചന്ദ്രബോസും ജുഗന്തർ നേതാക്കളും അവരുടെ കാര്യക്ഷമതയെക്കുറിച്ച് നിസ്സംഗരാണെന്ന കാരണം പറഞ്ഞ് അനുശീലൻ അംഗങ്ങൾ ഈ സംയോജനം അവസാനിപ്പിച്ചു.
1938-ൽ ജാദു മുൻകൈയെടുത്തു, കോൺഗ്രസിൽ നിന്ന് വ്യത്യസ്തമായ ഒരു പാർട്ടിയായി ജുഗന്തർ നിലച്ചതായി പ്രഖ്യാപിച്ചു, ഗാന്ധിക്ക് പൂർണ്ണ പിന്തുണ നൽകി.
ക്വിറ്റ് ഇന്ത്യ പ്രസ്ഥാനം സംഘടിപ്പിക്കാൻ ഗാന്ധിയെ സഹായിച്ചതിന് 1942-ൽ വീണ്ടും അറസ്റ്റിലായി.
അദ്ദേഹത്തെ രണ്ടു വർഷത്തിനുശേഷം മോചിപ്പിച്ചു.
സമ്പൂർണ്ണ സ്വാതന്ത്ര്യം, ഇന്ത്യ വിഭജനം തുടങ്ങിയ സുപ്രധാന വിഷയങ്ങളിൽ കോൺഗ്രസ് വിട്ടുവീഴ്ചയോട് അദ്ദേഹം വിയോജിച്ചു, 1947-ൽ അദ്ദേഹം രാജിവച്ചു.
1976-ൽ അദ്ദേഹം അന്തരിച്ചു.
അവലംബം ↑ biplabi jiban'er smriti , by Jadugopal Mukherjee, Calcutta, 1982 (2nd edition) ↑ Dr. Mehrotra N.C. Swatantrata Andolan Mein Shahjahanpur Ka Yogdan 1995 Shaheed-E-Azam Pt.
Ram Prasad Bismil Trust Shahjahanpur Page 109 146 ↑ Sadhak-biplabi jatindranath by Prithwindra Mukherjee , West Bengal State Book Board, Calcutta
സുരാജ് വെഞ്ഞാറമൂട് ഇംഗ്ലീഷ് വിലാസം https://ml.wikipedia.org/wiki/Suraj_Venjaramoodu
മലയാളചലച്ചിത്ര വേദിയിലെ ഒരു അഭിനേതാവാണ് സുരാജ് വെഞ്ഞാറമൂട് .
ആദ്യ കാലങ്ങളിൽ ടെലിവിഷൻ പരമ്പരകളിൽ അഭിനയിച്ച സുരാജ് പിന്നീട് ചലച്ചിത്രങ്ങളിൽ നല്ല ഹാസ്യ വേഷങ്ങൾ ചെയ്ത് ശ്രദ്ധേയനായി.
മിമിക്രിയിലൂടെയാണ് ഇദ്ദേഹം സിനിമയിലേക്ക് കടക്കുന്നത്.
2013-ലെ മികച്ച നടനുള്ള ദേശീയ ചലച്ചിത്ര പുരസ്കാരവും 2019 മികച്ച നടനുള്ള കേരളസംസ്ഥാന ചലച്ചിത്രപുരസ്കാരവും ലഭിച്ചു.
തിരുവനന്തപുരം ഗ്രാമ്യഭാഷയുടെ പ്രത്യേകതകൾ ചലച്ചിത്രത്തിൽ വരുത്തികൊണ്ടാണ് സുരാജ് ശ്രദ്ധേയനായത് .
അൻവർ റഷീദ് സം‌വിധാനം ചെയ്ത രാജമാണിക്യം എന്ന സിനിമയിൽ തിരുവനന്തപുരം ഭാഷ കൈകാര്യം ചെയ്യുവാനായി മമ്മൂട്ടിയെ സഹായിച്ച  സുരാജ് മലയാളം സിനിമാ പ്രേക്ഷകരുടെ മനസ്സിൽ സ്ഥാനം നേടി.
ഡ്യൂപ്ലിക്കേറ്റ് എന്ന ചിത്രത്തിൽ നായക വേഷവും ചെയ്തു,സുരാജ് പ്രധാന വേഷം കൈകാര്യം ചെയ്ത തൊണ്ടിമുതലും ദൃസാക്ഷിയും 2017 ജൂൺ മുപ്പതിന് പുറത്ത് വന്നു.
ഇന്ത്യൻ ആർമിയിലെ ഉദ്യോഗസ്ഥനായിരുന്ന കെ. വാസുദേവൻ നായരുടെയും വിലാസിനിയമ്മയുടെയും ഇളയ മകനായി 1976 ജൂൺ 30-ന് തിരുവനന്തപുരം ജില്ലയിലെ വെഞ്ഞാറമൂട്ടിലാണ് സുരാജ് ജനിച്ചത്.
ആറ്റിങ്ങൽ ഐ ടി ഐ യിൽ പഠിച്ചു.
ആർമി ഉദ്യോഗസ്ഥനായ സജിയും സുനിതയുമാണ് സഹോദരങ്ങൾ.
ചലച്ചിത്രങ്ങൾ നമ്പർ വർഷം ചിത്രം കഥാപാത്രം 00 2002 ജഗപൊഗ 01 2004 കൊട്ടാരം വൈദ്യൻ വീരമണി 02 2004 സേതുരാമയ്യർ സി.ബി.ഐ ദല്ലാൾ 03 2006 രസതന്ത്രം സുരേഷ് 04 2006 തുറുപ്പുഗുലാൻ 05 2006 ക്ലാസ്‌മേറ്റ്സ് ഔസേപ്പ് 06 2007 മായാവി ഗിരി 07 2007 ഛോട്ടാ മുംബൈ പെണ്ണ് സുനി 08 2007 രക്ഷകൻ കുശുമ്മാകുമാരൻ 09 2007 ഹലോ ഇൻസ്പെക്ടർ 10 2007 അറബിക്കഥ ജെയിംസ് 11 2007 നാദിയ കൊല്ലപ്പെട്ട രാത്രി തത്തമംഗലം മുത്തുരാജ് 12 2007 വീരാളിപ്പട്ട് 13 2007 അലി ഭായ് 14 2007 റോക്ക് ആൻഡ് റോൾ സംഗീതസംവിധായകൻ മഹാരാജ (പി.പി. ഷിജു) 15 2007 കഥ പറയുമ്പോൾ പപ്പൻ കുടമാളൂർ 16 2007 കനകസിംഹാസനം മാർത്താണ്ഡം ഗോപാലൻ 17 2007 കംഗാരു ബേബിച്ചൻ 18 2008 കോളേജ് കുമാരൻ 19 2008 ഷേക്സ്പിയർ എം.എ. മലയാളം ചാലിക്കാട് ജോഷി (ജൂനിയർ ഒ.എൻ.വി.) 20 2008 പച്ചമരത്തണലിൽ 21 2008 മലബാർ വെഡ്ഡിംഗ് സതീശൻ 22 2008 അണ്ണൻ തമ്പി പീതാംബരൻ (ആംബുലൻസ് ഡ്രൈവർ) 23 2008 വൺവേ ടിക്കറ്റ് 24 2008 മാടമ്പി കീടം (വാസു) 25 2008 പരുന്ത് മഹേന്ദ്രൻ 26 2008 വെറുതേ ഒരു ഭാര്യം അലി 27 2008 കുരുക്ഷേത്ര 28 2008 മായാ ബസാർ പാച്ചു 29 2008 ട്വന്റി20 രാമു (ഗുമസ്തൻ) 30 2008 ലോലിപോപ്പ് ജബ്ബാർ 31 2008 മുല്ല ബിജുമോൻ 32 2008 സുൽത്താൻ 33 2009 ലൗ ഇൻ സിംഗപ്പൂർ പീതാംബരൻ 34 2009 ഹെയ്ലസ ഉല്പലാക്ഷൻ 35 2009 കറൻസി ഇന്ദ്രബാലൻ 36 2009 ഡോക്ടർ പേഷ്യന്റ് 37 2008 സമസ്ത കേരളം പി.ഒ. 38 2008 വേനൽ മരം 39 2009 ഇവർ വിവാഹിതരായാൽ അഡ്വ.
മണ്ണന്തല സുശീൽ കുമാർ 40 2009 ഈ പട്ടണത്തിൽ ഭൂതം ശിശുപാലൻ 41 2009 രഹസ്യ പോലീസ് 42 2009 ഡാഡി കൂൾ മായൻകുട്ടി 43 2009 ഒരു ബ്ലാക്ക് ആൻഡ് വൈറ്റ് കുടുംബം മഞ്ജുളൻ 44 2009 കാണാകണ്മണി ഭാസ്കരൻ 45 2009 ലൗഡ് സ്പീക്കർ കൗൺസിലർ 46 2009 ഡൂപ്ലിക്കേറ്റ് ശിവൻകുട്ടി/ജീവൻരാജ് 47 2009 പറയാൻ മറന്നത് 48 2009 കേരള കഫേ കുഞ്ഞപ്പായി 49 2009 ഉത്തരാസ്വയംവരം പാതാളം ഷാജി 50 2009 കപ്പല് മുതലാളി 51 2009 ഗുലുമാൽ ഇൻസ്പെക്ടർ ശംഭു 52 2009 മൈ ബിഗ് ഫാദർ ടോണി (കനിഹയുടെ സഹോദരൻ) 53 2009 ചട്ടമ്പിനാട് ദശമൂലം ദാമു 54 2010 ഹാപ്പി ഹസ്ബൻഡ്സ് തീപ്പന്തം രാജ്ബോസ് (രാജപ്പൻ) 55 2010 ദ്രോണ2010 രഘുത്തമൻ (ആശാരി) 56 2010 ചെറിയകള്ളനും വലിയ പോലീസും എസ്.ഐ. 57 2010 താന്തോന്നി അച്ചു (പൃഥ്വിരാജിന്റെ സുഹൃത്ത്) 58 2010 പ്രമാണി മാവോയിസ്റ്റ് 59 2010 സീനിയർ മാൻഡ്രേക്ക് എസ്.ഐ. 60 2010 Pokkiri Raja ഇടിവെട്ട് സുഗുണൻ 61 2010 നല്ലവൻ 62 2010 പ്ലസ് ടു അദ്ധ്യാപകൻ 63 2010 ഒരു നാൾ വരും ഡ്രൈവർ ഗിരിജൻ 64 2010 തസ്ക്കരലഹള 65 2010 മലർവാടി ആർട്സ് ക്ലബ് ശേഖരൻ 66 2010 നീലാംബരി 67 2010 സകുടുംബം ശ്യാമള 68 2010 അമ്മനിലാവ് 69 2010 അഡ്വക്കേറ്റ് ലക്ഷ്മണൻ ലേഡീസ് ഒൺലി ഗുമസ്തൻ 70 2010 നിറക്കാഴ്ച 71 2010 ചാർ സൌ ബീസ് 72 2010 ശിക്കാർ ബാർബർ കുട്ടപ്പൻ 73 2010 എൽസമ്മ എന്ന ആൺകുട്ടി ബ്രോക്കർ തോമാച്ചൻ 74 2010 ചേകവർ 75 2010 ഒരിടത്തൊരു പോസ്റ്റ്മാൻ 76 2010 ഫോർ ഫ്രണ്ട്സ് റിംഗെറ്റ് ശശി 77 2010 കാര്യസ്ഥൻ വടിവേലു (ദിലീപിന്റെ സുഹൃത്ത്) 78 2010 ബെസ്റ്റ് ഓഫ് ലക്ക് 79 2010 കോളേജ് ഡേയ്സ് 80 2010 ഒരു സ്മോൾ ഫാമിലി ബിജോയ്സ് 81 2010 എഗെയിൻ കാസർകോഡ് കാദർഭായ് പോലീസ് ഓഫീസർ 82 2011 നോട്ട്ഔട്ട് 83 2011 ദ മെട്രോ സുജാതൻ 84 2011 അർജുനൻ സാക്ഷി 85 2011 മേക്കപ്പ് മാൻ കിച്ചു 86 2011 ഇതു നമ്മുടെ കഥ 87 2011 സീനിയേർസ് തവള തമ്പി 88 2012 മല്ലുസിംഗ് സുശീലൻ 89 2013 സൗണ്ട് തോമ ഉരുപ്പിടി 90 2016
പുലിമുരുകൻ പൂങ്കായി ശശി 91 2019
ആൻഡ്രോയ്ഡ് കുഞ്ഞപ്പൻ ഭാസ്‌കര പൊതുവാൾ 92 2019 വികൃതി എൽദോ 93 2019 ഡ്രൈവിംഗ് ലൈസൻസ് കുരുവിള ജോസഫ് പുരസ്കാരങ്ങൾ 2019 -ലെ മികച്ച നടനുള്ള കേരളസംസ്ഥാന ചലച്ചിത്രപുരസ്കാരം (ആൻഡ്രോയ്ഡ് കുഞ്ഞപ്പൻ),(വികൃതി) 2013 -ലെ മികച്ച നടനുള്ള ദേശീയ ചലച്ചിത്ര പുരസ്കാരം -  ( പേരറിയാത്തവർ ) 2013 -ലെ മികച്ച ഹാസ്യനടനുള്ള സംസ്ഥാന ചലച്ചിത്ര അവാർഡ് - ( ദൈവത്തിന്റെ സ്വന്തം ക്ലീറ്റസ് , പുള്ളിപ്പുലികളും ആട്ടിൻകുട്ടിയും ) 2010 -ലെ മികച്ച ഹാസ്യനടനുള്ള സംസ്ഥാന ചലച്ചിത്ര അവാർഡ് - ( ഒരു നാൾ വരും ) 2009 -ലെ മികച്ച ഹാസ്യനടനുള്ള സംസ്ഥാന ചലച്ചിത്ര അവാർഡ് - ( ഇവർ വിവാഹിതരായാൽ ) 2007 -ലെ മികച്ച ഹാസ്യനടനുള്ള ഉജാല ഫിലിംഫെയർ അവാർഡ്  ( മായാവി , ഹലോ , റോമിയോ)
സൗത്ത് ഇന്ത്യൻ ഇന്റർനാഷണൽ മൂവി അവാർഡ്‌സ് 2013 - മികച്ച കോമേഡിയനുള്ള എസ് ഐ ഐ എം എ അവാർഡ് ലഭിച്ചു-മലയാളം
ഏഷ്യാനെറ്റ് അവാർഡ്‌സ് 2010 - മികച്ച കോമേഡിയനുള്ള അവാർഡ്-വിവിധ ചിത്രങ്ങളിൽ നിന്നും 2007 - മികച്ച കോമേഡിയനുള്ള അവാർഡ്- ഹലോ
ഏഷ്യാവിഷൻ അവാർഡ്‌സ് 2013 - ഏഷ്യാവിഷൻ അവാർഡ്‌സ്-മികച്ച കൊമേഡിയൻ അവലംബം പുറത്തേക്കുള്ള കണ്ണികൾ Suraj Venjaramoodu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് സുരാജ് വെഞ്ഞാറമൂട് 2008 ഉജാല ഏഷ്യാനെറ്റ് അവാർഡ് : ദ് ഹിന്ദു Archived 2008-01-16 at the Wayback Machine .
ചെമ്പനോട
കേരളത്തിലെ കോഴിക്കോട്  ജില്ലയിൽ സ്ഥിതിച്ചെയ്യുന്ന ഒരു കാർഷിക ഗ്രാമമാണ് ചെമ്പനോട .
കോഴിക്കോട് നിന്നും 60 കി.
മീ വടക്ക് കിഴക്ക് മാറി കൊയിലാണ്ടി താലൂക്കിൽ ചക്കിട്ടപാറ ഗ്രാമപഞ്ചായത്തിൽ സ്ഥിതി ചെയ്യുന്നു.
ഒരു കുടിയേറ്റ മേഖലയായ ഇവിടെ കള്ളിവയലിൽ കുറുവച്ചൻ എന്ന തോട്ടമുടമയുടെ സ്ഥലം വാങ്ങിയാണ് കുടിയേറ്റക്കാർ കൃഷി തുടങ്ങിയത്.
പെരുവണ്ണാമൂഴിയിലെ പ്രശസ്തമായ ടൂറിസ്റ്റ് ആകർഷണകേന്ദ്രത്തോട് ചേർന്നാണ് ഈ സ്ഥലം സ്ഥിതിചെയ്യുന്നത്.
റിസർവ് വനങ്ങളുടെ ഒരു മലയോര പ്രദേശമാണിത്.
ഇവിടത്തെ ജനങ്ങൾ പ്രധാനമായും ഇടത്തരം കർഷകരും കർഷക തൊഴിലാളികളുംആണ്.
ഭൂരിപക്ഷം പ്രദേശവാസികളും  കേരളത്തിലെ തെക്കൻ ജില്ലകളിൽ ( മധ്യ തിരുവിതാംകൂർ ) നിന്നുള്ള കുടിയേറ്റക്കാരാണ്.
മുണ്ടൂർ സേതുമാധവൻ ഇംഗ്ലീഷ് വിലാസം https://ml.wikipedia.org/wiki/Mundur_Sethumadhavan
മലയാള സാഹിത്യകാരനാണ് മുണ്ടൂർ സേതുമാധവൻ.
കേരള സാഹിത്യ അക്കാദമിയുടെ 2015 ലെ  സമഗ്ര സംഭാവന പുരസ്‌കാരം ലഭിച്ചിട്ടുണ്ട്.
1942 ഏപ്രിൽ 10-ന്‌ പാലക്കാട്‌ ജില്ലയിലെ മുണ്ടൂരിൽ ജനിച്ചു.
മാരാത്ത്‌ ഗോവിന്ദൻ നായരും  വാഴയിൽ ദേവകി അമ്മയുമാണ് മാതാ പിതാക്കൾ.
മുപ്പതു വർഷത്തിലധികം അദ്ധ്യാപകനായിരുന്നു.
1962-ൽ ആദ്യകഥ പ്രസിദ്ധീകരിച്ചു.
ഇരുനൂറ്റി അമ്പതിലധികം കഥകൾ എഴുതിയിട്ടുണ്ട്‌.
കലിയുഗം എന്ന നോവൽ ചലച്ചിത്രമാക്കുകയുണ്ടായി.
ആകാശം എത്ര അകലെയാണ്‌ എന്ന കൃതിക്ക്‌ മുണ്ടശ്ശേരി അവാർഡ്‌ ലഭിച്ചു.
കൃതികൾ നിറങ്ങൾ കലയുഗം ഈ ജന്മം മരണഗാഥ അനസൂയയുടെ സ്വപ്‌നങ്ങൾ ആകാശം എത്ര അകലെയാണ്‌ കേട്ടുവോ ആ നിലവിളി പൊറാട്ടുചെണ്ട ടെൻഡർനെസ് പുരസ്കാരങ്ങൾ കേരള സാഹിത്യ അക്കാദമിയുടെ 2015 ലെ  സമഗ്ര സംഭാവന പുരസ്‌കാരം മുണ്ടശ്ശേരി അവാർഡ്‌ About it
ടേ "സാറാ ജോസഫിനും യു എ ഖാദറിനും സാഹിത്യ അക്കാദമി വിശിഷ്ടാംഗത്വം".
ആണവാപചയം ഇംഗ്ലീഷ് വിലാസം https://ml.wikipedia.org/wiki/Radioactive_decay
അസ്ഥിര അണുകേന്ദ്രങ്ങൾ അപചയത്തിനു വിധേയമാകുന്ന അണുകേന്ദ്രത്തിൻ്റെ പ്രത്യേകതയാണ് രാദപ്രവർത്തനം അഥവാ റേഡിയോആക്റ്റിവിറ്റി (Radioactivity) .
ഇത്തരം അപചയത്തെയാണ് ആണവാപചയം അഥവാ രാദപ്രവർത്തന ശോഷണം(Radioactive decay) എന്നു പറയുന്നത്.
ഉണ്ടാവുന്ന വികരണങ്ങളാണ് ആണവവികിരണങ്ങൾ(Nuclear radiations) .
വികിരണത്തെതുടർന്നു മൂലകം അണുസംഖ്യയിലും പിണ്ഡസംഖ്യയിലും വ്യത്യാസമുള്ള മറ്റൊരു മൂലകമായി മാറുന്നു.
ഈ പ്രതിഭാസം പ്രകടിപ്പിക്കുന്ന മൂലകങ്ങളെ അണുപ്രസരണ മൂലകങ്ങൾ എന്നും പറയുന്നു.
1896 ൽ ഹെൻറി ബെക്വറലാണ് (Henri Becquerel) ഇത് കണ്ടെത്തിയത്.
പ്രധാനമായും മൂന്നുതരത്തിലാണ് ആണവാപചയം .
ആൽഫാ അപചയം : ധന ചാർജും പിണ്ഡവുമുള്ള ആൽഫാ കണങ്ങൾ (α)  പുറത്ത് വരുന്നു.
ബീറ്റാ അപചയം : ഋണ ചാർജുള്ള ബീറ്റാ കണങ്ങൾ (β) പുറത്ത് വരുന്നു.
ഗാമ അപചയം : ചാർജ് ഇല്ലാത്ത ഗാമ കിരണങ്ങൾ (γ) പുറത്ത് വരുന്നു.
ആണവവികിരണങ്ങൾ ജീവജാലങ്ങൾക്ക് ഹാനികരമാണെങ്കിലും സുരക്ഷിതപരിധിയിലുള്ള വികിരണങ്ങൾ രോഗങ്ങൾ കണ്ടെത്തുന്നതിലും, ചികിത്സിക്കുന്നതിനും, ഭക്ഷണപദാർത്ഥങ്ങൾ കേടുകൂടാതെ സൂക്ഷിക്കുന്നതിനും, എണ്ണക്കുഴലുകളുടേയും മറ്റും കേടുകൾ കണ്ടുപിടിക്കുന്നതിനും ഉപയോഗിക്കുന്നു.
ഫ്രഞ്ചു ശാസ്ത്രജ്ഞനായ ഹെന്രി ബെക്കറൽ 1896-ൽ ആണ് റേഡിയോആക്റ്റിവിറ്റി എന്ന പ്രതിഭാസം ആദ്യമായി കണ്ടെത്തിയത്.
ഒരു യുറേനിയം സംയുക്തത്തെ കറുത്ത കടലാസിൽ പൊതിഞ്ഞു ഫോട്ടോഗ്രാഫിക് തകിടിനു മുൻപിൽ വച്ചു.
തകിട് ഡെവലപ്പ് ചെയ്ത് നോക്കിയപ്പോൾ ഈ സംയുക്തത്തിൽ നിന്നുള്ള ഏതോ രശ്മികൾ അതിൽ പതിച്ചിരുന്നെന്നു അദ്ദേഹം മനസ്സിലാക്കി.
മേരി ക്യൂറിയാണ് ഈ പ്രതിഭാസത്തെ റേഡിയോആക്റ്റിവിറ്റി എന്നു നാമകരണം നടത്തിയത്.
അണുപ്രസരക മൂലകങ്ങളുടെ അണുകേന്ദ്രം അസ്ഥിരമായതാണ്.
അതു കൊണ്ട് അവ സ്വതേ പിളരുകയും തൽഫലമായി ആണവവികിരണങ്ങൾ പുറപ്പെടുവിക്കുകയും ചെയ്യുന്നു.
ഇതാണ് അണുപ്രസരണത്തിനു നിദാനം.
വികിരണങ്ങൾ റേഡിയോ ആക്റ്റീവ് വികിരണങ്ങളുടെ ശക്തി വ്യക്തമാക്കുന്ന ചിത്രം
സാധാരണയായി മൂന്നുതരത്തിലുള്ള വികിരണങ്ങളാണ് ഒരു റേഡിയോആക്റ്റീവ് മൂലകത്തിൽ നിന്നും പുറപ്പെടുന്നത്: ആൽഫാ വികിരണം ബീറ്റാ വികിരണം ഗാമാ വികിരണം .
ഇവയിൽ ആൽഫാ രശ്മികൾ ബീറ്റയേക്കാളും, ഗാമയേക്കാളും പലമടങ്ങ് ശക്തി കൂടിയതാണ്.
എങ്കിലും മൂന്നു തരം വികിരണങ്ങളും അപകടകാരികളാണ്.
ആൽഫാകണങ്ങളെ ഒരു കടലാസുതാളിന് തടയാൻ സാധിക്കും.
എന്നാൽ ബീറ്റാകണങ്ങൾ ഇതിലൂടെ തുളച്ചു കടക്കുമെങ്കിലും‍ ഒരു അലൂമിനിയം തകിടിന് അതിനെ തടയാനാകും.
എന്നാൽ ഗാമാ വികിരണം ഇവയേക്കാളേറെ തുളച്ച് കയറാൻ കഴിയുന്നതാണ്.
കട്ടിയുള്ള കറുത്തീയത്തിന്‌ ഗാമാവികിരണങ്ങളെ തടഞ്ഞു നിർത്താനുള്ള കഴിവുണ്ട്.
റേഡിയോആക്റ്റിവിറ്റി അപചയം
ഒരു മൂലകത്തിന്റെ അണുകേന്ദ്രം ആൽഫയോ ബീറ്റയോ കണങ്ങൾ പുറപ്പെടുവിക്കുമ്പോൾ അണുവിന് മാറ്റം സംഭവിക്കുകയും അത് മറ്റൊരു മൂലകത്തിന്റെ അണുവായി മാറുന്നു.
ഈ പ്രക്രിയയെ റേഡിയോആക്റ്റീവ് ക്ഷയം (Decay) എന്നു പറയുന്നു.
തുടർച്ചയായ ഇത്തരം നാശത്തിലൂടെ രൂപം കൊള്ളുന്ന മൂലകങ്ങളുടെ ശ്രേണിയെ ആണ് റേഡിയോആക്റ്റീവ് ശ്രേണി എന്നു പറയുന്നത്.
റേഡിയോആക്റ്റിവിറ്റിയുടെ അളവ്
റേഡിയോആക്റ്റിവിറ്റിയുടെ എസ്.ഐ. ഏകകം ബെക്കറൽ (Becquerel) ആണ് ചുരുക്കി Bq എന്നെഴുതും.
ഒരു വസ്തുവിലെ ഒരു അണു റേഡിയോ ആക്റ്റീവ് നാശത്തിനു വിധേയമാകാൻ ഒരു സെക്കന്റ് സമയം എടുക്കുന്നുവെങ്കിൽ റേഡിയോആക്റ്റിവിറ്റി ഒരു ബെക്കറൽ ആണെന്നു പറയാം.
റേഡിയോആക്റ്റിവിറ്റി അളക്കുന്നതിനുള്ള ഒരു ഉപകരണമാണ് ഗൈഗർ കൌണ്ടർ .
ഹാൻസ് ഗൈഗർ എന്ന ഭൗതികശാസ്ത്രജ്ഞനാണ് ഈ ഉപകരണം കണ്ടെത്തിയത്.
പശ്ചാത്തലവികിരണം
പ്രകൃതിയിൽ പാറകളിലും ധാതുക്കളിലുമായി ധാരാളം റേഡിയോആക്റ്റീവ് മൂലകങ്ങൾ കണ്ടുവരുന്നു.
അവ കുറഞ്ഞ അളവിലുള്ള റേഡിയോആക്റ്റിവിറ്റി പ്രകടമാക്കുകയും ചെയ്യുന്നു.
ജീവജാലങ്ങൾക്ക് അപകടകരമല്ലാത്ത ഈ പ്രവർത്തനത്തെ പശ്ചാത്തല വികിരണം (Background radiation) എന്നാണ് അറിയപ്പെടുന്നത്.
അയോണീകരണ വികിരണം
റേഡിയോആക്റ്റീവ് വികിരണങ്ങളും കണങ്ങളും ഒരു വസ്തുവിലൂടെ കടന്നു പോകുമ്പോൾ അവയിലെ ആറ്റങ്ങളിൽ നിന്ന് ഇലക്ട്രോണുകളെ പുറത്തേക്ക് തെറിപ്പിക്കുകയും അങ്ങനെ ആ അണുക്കൾ അയോണുകളായി പരിവർത്തനം ചെയ്യപ്പെടുകയും ചെയ്യുന്നു.
ഇത്തരം വികിരണത്തെ അയോണീകരണ വികിരണം (Ionizing radiation) എന്നാണ് അറിയപ്പെടുന്നത്.
അയോണീകരണ വികിരണം ജീവകലകളെ നശിപ്പിക്കുന്നതിനാൽ ജീവജാലങ്ങൾക്ക് അപകടകരമാണ്.
എങ്കിലും ഈ വികിരണത്തെ നിയന്ത്രിച്ച് അർബുദം പോലെയുള്ള അപകടകാരികളായ ശരീരകോശങ്ങളെ നശിപ്പിക്കാൻ ഉപയോഗിക്കുന്നു.
ഇറേഡിയേഷൻ
ഒരു വസ്തുവിനെ റേഡിയോആക്റ്റീവ് വികിരണത്തിന് വിധേയമാക്കുന്ന പ്രക്രിയയാണ് ഇറേഡിയേഷൻ (irradiation).
കുറഞ്ഞ അളവിലുള്ള വികിരണാഘാതം പഴങ്ങൾ പോലെയുള്ള ഭക്ഷ്യവസ്തുക്കളെ കേടുകൂടാതെ സൂക്ഷിക്കുന്നതിന് സഹായകരമാണ്.